दिल्ली : एक दिन रिकॉर्ड 7725 मरीज कोरोना संक्रमण से हुए ठीक
राजधानी दिल्ली में एक दिन में सबसे अधिक 7725 मरीज कोरोना संक्रमण से ठीक हुए हैं। वहीं, शनिवार को पिछले 24 घंटे में रिकॉर्ड 3630 कोरोना संक्रमित मरीज मिले। यह अभी तक एक दिन में सर्वाधिक मरीज आने का...
राजधानी दिल्ली में एक दिन में सबसे अधिक 7725 मरीज कोरोना संक्रमण से ठीक हुए हैं। वहीं, शनिवार को पिछले 24 घंटे में रिकॉर्ड 3630 कोरोना संक्रमित मरीज मिले। यह अभी तक एक दिन में सर्वाधिक मरीज आने का रिकॉर्ड है।
दिल्ली में शनिवार को आए 3630 मामलों के साथ दिल्ली में कोरोना के मामले 56 हजार से अधिक हो गए हैं। शनिवार को 77 लोगों की कोरोना संक्रमण से मौत भी हो गई। दिल्ली के स्वास्थ्य विभाग से मिली जानकारी के अनुसार शनिवार को आए 3630 नए मामलों के साथ दिल्ली में कुल संक्रमितों का आंकड़ा 56746 पहुंच गया है।
सक्रिय मामले कम हुए
दिल्ली में कोरोना के कुल सक्रिय मामले शुक्रवार के मुकाबले कम हो गए हैं। हालांकि अब भी यह महाराष्ट्र के बाद देश में सर्वाधिक हैं। शनिवार को कुल 23340 सक्रिय मरीज हो गए हैं। इनमें से 5923 मरीज दिल्ली के विभिन्न अस्पतालों में भर्ती हैं। शनिवार को जारी रिपोर्ट के मुताबिक दिल्ली में 24 घंटे में 17533 जांच हुई। दिल्ली में अभी तक 351909 टेस्ट हो चुके हैं।
एक गली में 73 लोग निकले पॉजिटिव
दिल्ली के शक्ति नगर इलाके में 73 कोरोना के मरीज आने के बाद स्थानीय जिला प्रशासन ने पूरे इलाके को कंटेनमेंट जोन में तब्दील कर दिया है। शक्ति नगर की तीन सड़कों भारत नग 00004000 र रोड, वीर बंदा बैरागी मार्ग और स्वामी विवेकानंद मार्ग को पूरी तरह से सील कर दिया गया है। इन तीनों गलियों समेत पूरे शक्ति नगर में सिर्फ बेहद जरूरी काम वाले या ई-पास वाले लोगों को ही आवाजाही की इजाजत होगी।
bho_Deva hin_Deva hin_Deva hin_Deva hin_Deva hin_Deva bho_Deva hin_Deva